open-index/open-wikipedia-markdown huggingface dataset:
Predators

***Predators*** er en amerikansk sci-fi-actionthriller fra 2010. Filmen er regissert av Nimród Antal, og har Adrien Brody, Alice Braga og Topher Grace i noen av hovedrollene. Filmen er laget som en oppfølger til *[[Predator – den usynlige fiende|Predator]]* og *[[Predator 2]]*, men har ingenting å gjøre med *[[Alien vs. Predator]]*-serien.

## Handling
Royce våkner opp etter å ha vært bevisstløs, og etter å ha flydd ned i en fallskjerm, finner han ut at han er i en fremmed jungel. Han oppdager at han ikke er den eneste som er i den situasjonen; Edwin, Isabelle, Stans, Nikolai, Noland, Cuchillo, Hanzo og Mombasa har allerede vært der i lengre tid etter å ha lidd samme skjebne som Royce.

Det viser seg at menneskene heller ikke er de eneste som lever i jungelen: En rekke romvesener hersker over jungelen, og dreper mennesker for underholdningens skyld. Royce og de andre må dermed slå seg sammen for å bekjempe vesenene og samtidig prøve å finne en vei ut. Men det er lettere sagt enn gjort – det viser seg nemlig at de befinner seg på en annen planet.

## Rolleliste
* Adrien Brody i rollen som Royce
* Topher Grace i rollen som Edwin
* Alice Braga i rollen som Isabelle
* Walton Goggins i rollen som Stans
* Oleg Taktarov i rollen som Nikolai
* Laurence Fishburne i rollen som Noland
* Danny Trejo i rollen som Cuchillo
* Louis Ozawa Changchien i rollen som Hanzo
* Mahershalalhashbaz Ali i rollen som Mombasa

## Trivia
* Neil Marshall, Michael J. Bassett, Bill Duke, Marcus Nispel, Peter Berg og Darren Lynn Bousman var ryktet for å regissere filmen, men Nimród Antal ble til slutt valgt, på grunn av at produsent Robert Rodriguez var imponert over hans tidligere filmer *[[Kontroll (2003 film)|Kontroll]]* og *[[Vacancy]]*. Rodriguez selv var også nevnt på ryktebørsen på et tidlig stadium som en kandidat til å lage filmen, men han avklarte straks at hans rolle kun var som produsent.
* Milo Ventimiglia, Freddy Rodriguez og Josh Brolin ble vurdert for hovedrollen før Adrien Brody fikk den.
* Arnold Schwarzenegger og Danny Glover, som spilte protagonister i de to foregående *Predator*-filmene, var tiltenkt cameoroller i filmen, men planene ble til slutt skrinlagt.
* Royce, Isabelle, Nikolai og Noland er de eneste karakterene som faktisk sier navnene sine. De andre karakterenes navn blir aldri avslørt i løpet av filmen, selv om de har navn på rulleteksten.
* Adrien Brody la på litt over ti kilo med muskler for å spille i denne filmen.
* Den første av predatorene dukker ikke opp før 38 minutter ut i filmen.

## Eksterne lenker
* 
*
Dan Fogler

**Daniel Kevin «Dan» Fogler** (født 20. oktober 1976 i Brooklyn i New York) er en amerikansk skuespiller og komiker.

Dan Fogler er hittil i sin skuespillerkarriere best kjent for å spille i komedier. Han har vært med i filmer som *[[Good Luck Chuck]]* (2007), *[[Balls of Fury]]* (2007), *[[Love Happens]]* (2009) og *[[Take Me Home Tonight]]* (2011), samt at han har lånt bort stemmen til animasjonsfilmer som *[[Horton hører en Hvem!]]* (2008) og *[[Kung Fu Panda]]* (2008).

Fogler vant for øvrig en Tony Award i 2005 for sin innsats i musikalen *The 25th Annual Putnam County Spelling Bee*. Han er gift med Jodie Capes, som driver Capes Coaching, et firma som hjelper skuespillere og artister å komme igang med karrieren.

## Utvalgt filmografi
* 2011 - *[[Mars Needs Moms]]* – Gribble
* 2011 - *[[Take Me Home Tonight]]* – Barry Nathan
* 2009 - *[[Love Happens]]* – Lane
* 2009 - *[[Taking Woodstock]]* – Devon
* 2009 - *[[Fanboys]]* – Hutch
* 2008 - *[[Kung Fu Panda]]* – Zeng (stemme)
* 2008 - *[[Horton hører en Hvem!]]* – Councilman / Yummo Wickersham (stemme)
* 2007 - *[[Balls of Fury]]* – Randy Daytona
* 2007 - *[[Good Luck Chuck]]* – Stu
* 2006 - *[[School for Soundrels]]* – Zack
* 2016 - *[[Fabeldyr og hvor de er å finne (film)|Fabeldyr og hvor de er å finne]]* – Jacob Kowalski
* 2018 - '' – Jacob Kowalski

## Referanser


## Eksterne lenker
*
Michael Biehn

**Michael Connell Biehn** (født 1956) er en amerikansk skuespiller.

Michael Biehn fikk sitt gjennombrudd i og er fremdeles best kjent fra James Camerons *[[The Terminator]]* (1984), hvor han portretterer hovedrollen Kyle Reese. Han er også med i to andre Cameron-filmer, *[[Aliens]]* (1986) og *[[The Abyss]]* (1989), hvor han nok en gang spiller hovedroller. Han har også vært med i andre kjente filmer, som *[[Tombstone]]* (1993), *[[The Rock (film)|The Rock]]* (1996) og *[[Planet Terror]]* (2007). Han har for øvrig en liten cameorolle i *Director's Cut* på DVD-utgivelsen av *[[Terminator 2: Judgment Day]]* (1991).

Han var også i diskusjoner om en rolle i *[[Avatar]]* (2009), enda en James Cameron-film, men Cameron følte at å ha både Biehn og Sigourney Weaver i filmen ville minne mange for mye om *Aliens*, hvor de to spilte hovedrollene.

## Utvalgt filmografi
* 2019 - *[[The Mandalorian]]* – Lang
* 2015 - *[[The Scorpion King 4: Quest for Power]]* – kong Yannick
* 2011 - *[[Take Me Home Tonight]]* – Bill Franklin
* 2007 - *[[Planet Terror]]* – Sheriff Hague
* 2005 - *[[Havoc]]* – Stuart Lang
* 2000 - *[[The Art of War (film)|The Art of War]]* – Robert Bly
* 1996 - *[[The Rock (film)|The Rock]]* – Commander Charles Anderson
* 1993 - *[[Tombstone (film)|Tombstone]]* – Johnny Ringo
* 1990 - *[[Navy Seals (film)|Navy Seals]]* – Lt. James Curran
* 1989 - *[[The Abyss]]* – Lt. Hiram Coffey
* 1988 - *[[Det syvende tegnet]]* – Russell Quinn
* 1986 - *[[Aliens]]* – Cpl. Dwayne Hicks
* 1984 - *[[The Terminator]]* – Kyle Reese

## Referanser


## Eksterne lenker
*
Lucy Punch

**Lucy Punch** (født 30. desember 1977 i London) er en engelsk skuespillerinne.

Punch vokste opp i London, var medlem av *National Youth Theatre*, og begynte sågar med sin profesjonelle skuespillerkarriere i mange britiske småproduksjoner, men fikk etterhvert større og større roller innenfor film. Hun har blant annet spilt i filmer som *[[Ella Enchanted]]* (2004), *[[Being Julia]]* (2004), *[[Hot Fuzz]]* (2007), *[[You Will Meet a Tall Dark Stranger]]* (2010), *[[Bad Teacher]]* (2011) og *[[Take Me Home Tonight]]* (2011).

Hun begynte på en utdannelse innenfor historie, men droppet ut underveis for å konsentrere seg om å være skuespiller.

## Utvalgt filmografi
### Filmer
*2011 - *[[Bad Teacher]]* – Amy Squirrel
* 2014 - into the woods – Lucinda
* 
*2011 - *[[A Good Old Fashioned Orgy]]* – Kate
*2011 - *[[Take Me Home Tonight]]* – Shelly
*2011 - *[[A Little Bit of Heaven]]* – Sarah Walker
*2010 - *[[Dinner for Schmucks]]* – Darla
*2010 - *[[You Will Meet a Tall Dark Stranger]]* – Charmaine
*2010 - *[[Elektra Luxx]]* – Dolores
*2007 - *[[St. Trinian's]]* – Verity Thwaites
*2007 - *[[Grindhouse]]* – Blonede in Don't Trailer
*2007 - *[[Hot Fuzz]]* – Eve Draper
*2004 - *[[Being Julia]]* – Avice Chrichton
*2004 - *[[Ella Enchanted]]* – Hattie
*2004 - *[[The Life and Death of Peter Sellers]]* – Lead Stewardess

### Fjernsyn
*2006-2007 - *[[The Class]]* – Holly Ellenbogen (13 episoder) 
*2006 - *[[Poirot]]* – Susannah Henderson (1 episode)
*2004 - *[[Doc Martin]]* – Elaine Denham (6 episoder)
*2001 - *[[Mord og mysterier]]* – Melissa Townsend (1 episode)
* 2018-2019 lemony snicket's a series of unfortunate events – Esme Squaler

## Referanser


## Eksterne lenker
*
Hoffråd

**Hoffråd** var i eldre tider en tittel på personer, embedsmenn og institusjoner. Den tyske benevnelsen *Hofrat* eller *Reichshofrat* ble benyttet i det hellige romerske rike av den tyske nasjon om en domstol som ble opprettet mellom 1519 og 1559. Den var en revisjonsinstans som stod over regjeringen og kamrene. Ved siden av den såkalte *[[Reichskammergericht]]* i Wetzlar var *Reichshofrat* aktiv som en domstol i keiserlige saker. Med slutten av det tysk-romerske rike i 1806 opphørte også domstolen. 

I Østerrike overlevde tittelen *Hofrat* frem til slutten av keiserriket Østerrike-Ungarn og andre verdenskrig. Den ikke-akademiske tittelen *Hofrat* blir i Østerrike fortsatt tildelt embedsmenn av Østerrikes president. 

I Sverige ble benevnelsen *hovråd* i eldre tider benyttet om personer som var virksomme innenfor det kongelige hoffet. Den ble brukt om en rådgivende forsamling hos herskeren, eller andre enkeltpersoner med varierende oppgaver innenfor hofforvaltningen.

be-x-old:Надворны саветнік
Susie Essman

**Susan Essman** (født 1955) er en amerikansk komiker, skuespiller, manusforfatter og TV-produsent som er kjent for rollen som Susie Greene i TV-serien *[[Ingen grunn til begeistring]]* og stemmen til katten Mittens i filmen *[[Bolt (2008)|Bolt]]*.

## Oppvekst
Essman ble født i The Bronx i New York, og vokste opp i middelklasseforstaden Mount Vernon. Faren, Leonard Essman, var indremedisiner og døde i 2001. Moren, Zora (født Pressman), underviste i russisk ved Sarah Lawrence College. Essman er jødisk; besteforeldrene emigrerte fra Russland og Polen. Hun har en bachelor fra SUNY Purchase College.

## Referanser


## Eksterne lenker
* 
*
Sprint-NM på skøyter 2003

**Sprint-NM på skøyter 2003** ble avholdt 22. og 23. februar 2003 på Tromsdalen kunstisbane, Tromsø.Teknisk arrangør var Tromsø Skøyteklubb.

Løpene startet lørdag klokken 13.00 (lokaltid) og søndag klokken 12.00. Det ble delt ut Kongepokal til vinneren av herre-klassen.

Norgesmestere ble Linda Olsen, Geithus IL for damene og Rune Stordal, Geithus IL for herrene.

## Aktuelle rekorder
### Mesterskapsrekorder

### Banerekorder

## Sammenlagt damer senior

:dns = did not start = ikke startet

## Sammenlagt herrer senior

:BR = Banerekord
:f = med fall
:DSQ = Diskvalisert under konkurransen.
:dsq = disqualified = diskvalifisert på distansen får ikke starte på siste distanse.

## Funksjonærer og delegerte
* Overdommer var Inge Berg (Harstad SK), og assisterende overdommer var Olaf Schaug Pettersen (Narvik SK).
* Startere var John Magne Eliassen og Geir Johannessen.
* Teknisk delegert NSF: Knut Ludahl (IF Fram).

## Referanser




## Kilder
* 
* 

## Eksterne lenker
* Uttak sprint-NM senior 2003 på NSF's sider. Publisert 10. februar 2003. Besøkt 2. juni 2012.
* 
* 
* 
* 
*
Garmul

**Garmul** var en berbersk konge i Det maurisk-romerske kongedømme (i dagens Algerie i siste halvdel av 500-tallet. Han bekjempet en bysantinsk hær i 571, og han angrep også bysantinsk territorium og skal ha drept tre bysantinske generaler Hans krigføring, som skjedde samtidig med visigoternes angrep i Spania, utgjorde en reell trussel mot provinsens myndigheter. Tiberius II Konstantin som ble østromersk keiser i 578, satte inn Gennadius som *magister militum* i den afrikanske provinsen for å slå ned de opprørske berberne. Garmul ble slått og drept i 579 og de bysantinske styrkene gjenopprettet kontrollen.

## Referanser
Viktor Klimenko

**Viktor Klimenko** er navnet til flere personer:

* Viktor Klimenko (sanger) (født 1942), finsk sanger.
* Viktor Klimenko (turner) (født 1949), russisk turner.
Skáld-Helga saga

**Skáld-Helga saga** («Sagaen om Helge Skald») er en tapt islendingesaga. Historien foregår i Island, Norge og Grønland i perioden fra ca. 1000 til 1050 og handler om *Helgi Þórðarson* som utvandrer til Grønland og var lovsigemann på Brattahlíð. Innholdet i sagaen er kjent fra 1300-tallskvadet **Skáld-Helga rimur**, og i vår tid er sagaen kjent gjennom Gísli Konráðssons gjenfortelling fra ca. 1820.

## Referanser


## Eksterne lenker
* Håndskrifter.
* *[https://books.google.co.in/books/about/Sk%C3%A1ld_Helga_saga.html?id=p_dWHAAACAAJ&redir_esc=y Skáld-Helga saga: Sagan af Skáld-Helga]*, [red. Sigfús Eymundsson] (Prentsmiðja Dagskrár, 1897)
* Guðni Jónssons utgave
* *The Saga of Gunnlaug Snake-Tongue together with The Tale of Scald-Helgi*, oversatt av Alan Boucher (Reykjavík: Iceland Review, 1983), 56-73.
Prylestraff

**Prylestraff** er en fysisk avstraffelse hvor slag med stokk, tamp (tauende) eller spanskrør benyttes for å forårsake kroppslig smerte og ydmykelse. Prylestraff er i dag avskaffet i de fleste land.

Ordet *[[pryl]]* betyr 'juling, bank, ris' og kommer av det tyske *Prügel* som betyr 'stokk, kjepp'.

## Se også
* Ferle
* Kakstrykning
* Spanking
* Spissrotgang
* Kroppslig avstraffelse
* Tukt
* Vold
* Prügelknabe (*whipping boy*)

## Referanser
Hellismanna saga

**Hellismanna saga** er en nyskrevet «islendingesaga» fra ca 1830, skrevet av Gísli Konráðsson på bakgrunn av Landnåmabok og lokale sagn og tradisjonsstoff. Historien foregår på 900-tallet handler om en røverbande som skal ha hatt tilhold ved Borgarfjörður og i fjellene rundt Surtshellir

Sagaen ble første gang trykt i 1889, og ble tatt med i Guðni Jónssons standardutgave av islendingesagaer.

## Referanser
Den europeiske finanspolitiske pakt

**Den europeiske finanspolitiske pakt** (offisielt: *Traktat om stabilitet, samordning og styring i den økonomiske og monetære union*) er en traktat mellom Den europeiske unions (EU) medlemsstater, med unntak av Storbritannia og Tsjekkia. Stats- og regjeringssjefene i 25 av EUs medlemsstater ble den 9. desember 2011 enige om å fordype sitt finanspolitiske samarbeide og den økonomiske styring av euroområdet ved å inngå en finanspolitisk pakt seg imellom. Pakten kan anses for en fortsettelse av Stabilitets- og vekstpakten.

På bakgrunn av Storbritannias motvilje mot å inngå en ny traktat, strandet forslaget i Det europeiske råd om å gjennomføre endringene innen EUs hovedtraktater. Således er traktaten en konvensjonell, mellomstatlig avtale.

Pakten ble uformelt vedtatt av Det europeiske råd 30. januar 2012 og ble da signert av statenes representanter ved rådets møte 2. mars 2012. Samtlige av euroområdets medlemsstater samt ytterligere åtte medlemsstater besluttet å delta i pakten. Kun Storbritannia og Tsjekkia valgte å stå utenfor. Pakten trådte i kraft 1. januar 2013 med den forutsetning at minst tolv euroland da har ratifisert avtalen.

## Formål
Formålet med pakten er å styrke den økonomiske styringen og innføre et strengere regelverk med hensyn til budsjettbalanse. Dette var foranlediget av den europeiske statsgjeldskrisen 2010-2011. I avtalen finnes bestemmelser om begrensninger for de budsjettunderskudd som medlemsstatene skal kunne ha og sanksjoner mot medlemsstater som bryter disse reglene.

## Ratifisering

## Referanser



## Eksterne lenker
* Den offisielle avtaleteksten datert 2. mars 2012 <small>(svensk)</small>  Besøkt 2. juni 2012
Kvelden er din

***Kvelden er din*** er et norsk underholdningsprogram med Klaus Sonstad og Truls Svendsen som gikk på TV 2 i 2012. Konseptet gikk ut på at de to programlederne skulle oppfylle drømmer til folk som de mente fortjener det. Før det skjedde ble kandidatene lurt med skjult kamera. Venner eller familiemedlemmer meldte på dem som ville ha drømmen sin oppfylt. Blant 3000 søkere, ble 27 personer utvalgt til programmet. Programmet gikk på lørdager.

Programmet ble godt mottatt av pressen. Premieren ble sett av 544 000, noe som gav en markedsandel på 32 %.

## Referanser


## Eksterne lenker
*
Honey Don’t (sang fra 1956)

**«Honey Don't»** er en sang som ble skrevet av Carl Perkins og utgitt 1. januar 1956 som B-side på singlen *[[Blue Suede Shoes]]*.

## Bakgrunn

Carl Perkins' to brødre Jay og Clayton var med i kompgruppen til Perkins da «Honey Don't» ble presentert. Jay som spilte akustisk gitar, protesterte mot C7 akkorden og syntes den ikke passet inn i akkordmønsteret i det hele tatt. Men Carl sto på sitt.

## Personell på Perkins' original

*Carl Perkins: sologitar, vokal
*Jay Perkins: akustisk gitar
*Clayton Perkins: bass
*W. C. Holland: trommer

## The Beatles' versjon

The Beatles spilte «Honey Don't» på sine konserter fra 1962 – 1965 og John Lennon var vokalist fram til mai 1964. De spilte inn sin versjon 26. oktober 1964 i Abbey Road Studios. Det ble bestemt at både George Harrison og Ringo Starr skulle ha hvert sitt vokalbidrag til det kommende albumet *[[Beatles for Sale]]* (slik de hadde på *[[Please Please Me (album)|Please Please Me]]* og *[[With The Beatles]]*). Derfor ble det til at Harrison skulle synge «Everybody's Trying to Be My Baby», mens Starr skulle synge «Honey Don't» (året før sang sistnevnte en annen Perkins komposisjon, «Matchbox» til EP'n *Long Tall Sally*).

Gruppen spilte inn fem tagninger hvorav den siste ble ansett som det mest vellykkete forsøket. Foran hver gitarsolo, får sologitarist Harrison oppmuntrende replikker fra Starr:

The Beatles' versjon av «Honey Don't» ble først utgitt 4. desember 1964 på gruppens fjerde britiske album *Beatles for Sale*. I USA ble den først utgitt 15. desember 1964 på albumet *[[Beatles '65]]*.

### Musikere og instrumenter

*Ringo Starr: trommer, vokal
*John Lennon: akustisk gitar
*Paul McCartney: bass
*George Harrison: sologitar

### «Honey Don't» versjoner fremført i BBC Radio

Lennon synger de to første av disse, mens Starr gjør det på de to siste. Versjonen fra *Pop Go The Beatles* ble utgitt i 1994 på *[[Live at the BBC]]* og som nevnt, blir den sunget av Lennon. De andre havnet på bootlegs.

## John Lennons versjon

Mens Lennon spilte inn sitt første musikkalbum *John Lennon / Plastic Ono Band* etter The Beatles' oppløsning, hadde han og musikerne en jam hvor «Honey Don't» var inkludert. Versjonen stoppet i første instrumentalparti, og varte bare 1:40, men ble allikevel inkludert på *John Lennon Signature Box* som ble utgitt 5. oktober 2010.

## Konsertutgivelser av «Honey Don't» med Ringo Starr på vokal

## Annet
*Carl Perkins samlet sammen en mengde musikere (deriblant George Harrison, Ringo Starr og Eric Clapton) til TV showet *Carl Perkins and Friends: Blue Suede Shoes*. Dette skjedde 21. oktober 1985 i London og ble vist på TV året etter. «Honey Don't» var en av sangene som ble fremført og ble sunget Ringo Starr, med gitarsoli fra Carl Perkins. Dette har blitt utgitt på DVD.
*Paul McCartneys selskap MPL Music Publishing administrerer rettighetene til «Honey Don't».

## Referanser


## Eksterne lenker
*Sangteksten
Finansiell økonomi

**Finansiell økonomi** er en gren i  samfunnsøkonomi som tar for seg finansmarkedenes funksjon i økonomier.
Fuad I av Egypt

**Fuad I** (arabisk: ; født 26. mars 1868 i Gizapalasset i Kairo i khedivatet Egypt, død 26. april 1936 i al-Qubah-palasset i Kairo i kongedømmet Egypt), opprinnelig **Aḥmad Fuʾād Bāšā** (), også stavet *Fuʾād* og *Fouad*, var sultan og siden konge (*al-Malik*) av Egypt, og dermed også hersker over Sudan, fra 1917 til sin død i 1936. Han var den niende herskeren fra Muhammad Ali-dynastiet. Han ble sultan da han i 1917 etterfulgte sin eldre bror Ḥusayn Kāmil. Han tok tittelen *konge* i 1922, da Storbritannia anerkjente Egypt som uavhengig.

## Liv og virke

### Bakgrunn
Han var sønn av khediven Ismail Pasja. Etter farens avsettelse i 1879 ble Fuad sendt til Italia, hvor han fikk sin oppdragelse og gjorde tjeneste i den italienske hær. I 1892 vendte han tilbake til Egypt og ble adjutant hos sin brorsønn Abbas Hilmi.

Han virket aktivt for velgjørende og allmennyttige institusjoner. Han ble den første rektor for det nyopprettede universitetet i Kairo i 1908 og forble i det embetet til han fratrådte i 1913. Samme år forsøkte han uten hell å bli konge i Albania, et land som da hadde fått sin uavhengighet fra Det osmanske rike. På den tid var den hans nevø Abbas II som regjerte i Egypt og Sudan, og dette sammen med det forhold at Fuad var et stykke bak i tronfølgen, hadde gjort ham interessert i Albania.

Fra 1915 til 1918 var Fuad president for det egyptiske geografiske selskap.

### Sultan
Etter at Abbas Hilmi i 1914 ble avsatt, og hans etterfølger sultan Hussein Kamil, Fuads eldre bror, døde i 1917, ble han sultan. Etter at det britiske protektorat var blitt opphevet som følge av den egyptiske revolusjonen av 1919 og Egypt erklært selvstendig den 28. februar 1922, ble han den 16. mars 1922 proklamert som «konge av Egypt, suveren over Nubia, Sudan, Kordofan og Dar Fur».

I 1930 forsøkte han å styrke sin myndighet ved å oppheve konstitusjonen av 1923, og erstatte den med en ny som skulle redusere parlamentet til et rent rådgivende organ. Dette utløste stor uro, og det endte med at han i 1935 gikk tilbake til den tidligere konstitusjonen.

Allerede 1923-konstitusjonen gav Fuad stor makt. Han benyttet seg ofte av sin rett til å oppløse parlamentet. Under hans regjeringstid ble regjeringer oppløste på kongelig forgodtbefinnende, og parlamentene varte aldri hele sine fireårige valgperioder før de ble oppløste ved dekret.

Kong Fuad var gift to ganger. Han fikk sønnen og etterfølgeren Faruk av Egypt og datteren Fawzia av Egypt, som 1939–1948 var gift med sjah Mohammad Reza Pahlavi av Iran, i sitt annet ekteskap med Nazli Sabri fra 1919.

## Referanser


## Eksterne lenker
*
10. serierunde i Adeccoligaen 2012

**9. serierunde i [[Adeccoligaen 2012]]** startet søndag den 3. juni klokka 15.00 med kampen  mot . Runden forsatte med 6 kamper klokka 18.00. Runden ble avsluttet søndag 24 juni med kampen  mot .



## Fakta

## Eksterne lenker
* Adeccoligaen 2011: Terminliste og resultater  på altomfotball.no
Kongedømmet Egypt

**Kongedømmet Egypt** (arabisk: ; «Det egyptiske kongedømmet») var den formelt uavhengige egyptiske staten som ble opprettet under Muhammad Ali-dynastiet i 1922 etter at Det forente kongerike Storbritannia og Irlands regjering 28. februar det året erklærte Egypt uavhengig som en konsekvens av Den egyptiske revolusjonen i 1919, ledet av Saʾd Zaġlul og andre medlemmer av Wafd-partiet. Før dette hadde Egypts lovlige status vært innviklet etter landets *de facto* brudd med det osmanske riket i 1805, den britiske okkupasjonen i 1882 og omgjøringen av Egypt til et sultanat under britisk beskyttelse i 1914. Da sultanatet ble uavhengig som et kongedømme, tok sultanen, Faruk I av Egypt, i bruk tittelen konge av Egypt, som under hans etterfølger Fuad II ble endret til «konge av Egypt og Sudan». 

Kongedømmets suverenitet ble begrenset av flere faktorer forårsaket av britene, som beholdt en betydelig kontroll over egyptiske anliggender, og hvis militære styrker fremdeles okkuperte landet. Gjennom hele kongedømmets historie var Sudan, da Anglo-Egyptisk Sudan, formelt forent med Egypt, men det egyptiske styret der var for det meste nominelt siden britene også i Sudan var den dominerende makta.

I Fuad IIs regjeringstid strides monarkiet mot det nasjonalistiske Wafd-partiet, som hadde et bred folkelig grunnlag og som motsatte seg britisk dominans, og også med britene, som var fast bestemte på at de skulle beholde kontrollen over Suezkanalen. Andre politiske organisasjoner som ble opprettet i denne perioden inkluderte det egyptiske kommunistparti i 1925 og det muslimske brorskap i 1928, som kom til å bli en viktig politisk og religiøs faktor.

Kong Faruk døde i 1936, og tronen gikk til hans seksten år gamle sønn Fuad II. Den nye kongen ble forskrekket av Italias invasjon av Etiopia i 1935, og han fikk derfor undertegnet den anglo-egyptiske traktat av 1936, som innebar at alle britiske soldater skulle trekket ut av Egypt, med unntak av Suezkanalsonen, som skulle evakueres innen 1949. 

Kongedømmet ble også svekket av korrupsjon, og mange av dets borgere så det som en marionettstat under Storbritannia. I tillegg til nederlaget i den første arabisk-israelske krig i 1948 og 1949 førte dette til den egyptiske revolusjonen i 1952 ledet av de frie offiserers bevegelse, et militærkupp ledet av Gamal Abdel Nasser.. Faruk I abdiserte til fordel for sin halvt år gamle sønn Fuad II. I 1953 ble monarkiet formelt avskaffet og erstattet av republikken Egypt, hvor de nye lederne gikk inn for å fjerne den britiske innflytelsen i landet. Sudans lovlige status ble avklart i 1954, da Storbritannia og Egypt ble enige om å gi landet uavhengighet i 1956.

## Referanser


## Litteratur
* Daly, M.W., red. (1998): ''The Cambridge History Of Egypt Volume 2 Modern Egypt, from 1517 to the end of the twentieth century'' (PDF), Cambridge University Press.

## Eksterne lenker
*
Fan Qin

**Fan Qin** (, (1506–1585), stilnavn: *Yaoqing* (堯卿) eller: *Dongming* (東明)) var en kinesisk politiker og bibliofil mandarin under Mingdynastiet. 

Fan Qin bestod høyeste grad (*[[jinshi (mandarin)|jinshi]]*) av den kinesiske embedsmannseksamen. I 1560 ble han vise krigsminister  (兵部侍郎) under Jiajing-keiseren. Senere frasa han seg embedet fordi han var misfornøyd med Yan Song, den korrupte kansleren i keiserhoffet.

I 1561 grunnla Fan Qin Tianyikammeret i Ningbo. Det er det eldste bestående biblioteket i Kina.

## Referanser


## Litteratur
*清光绪《鄞县志·范钦传》
Wihwa-retretten

**Wihwa-retretten** (hangul: ) refererer til en viktig hendelse i 1392 i koreansk historie, som førte til kongedømmet Goryeos oppløsning og etableringen av det nye kongedømmet Joseon.

Kong U overtok som Goryeo-konge i 1388. Etter etableringen av Ming-Kina i 1368, ble kongehoffet i Goryeo delt i to rivaliserende fraksjoner. En gruppe ledet av general Yi Seong-gye som støttet Ming-Kina, og en gruppe ledet av general Choe som støttet Yuan-Kina. Da en budbringer fra Ming kom til Goryeo i 1388 for å kreve tilbakelevering av en betydelig del av Goryeos nordre del, grep general Choe sjansen som bød seg, og argumenterte for et angrep mot Liaodonghalvøya. Goryeo krevde å være etterfølgeren til Kongedømmet Goguryeo, og krevde derfor også deler av Mandsjuria som en del av det koreanske territoriet.

Kong U sa seg enig og gav ansvaret for felttoget til general Yi Seong-gye, sønn av en Goryeo-general som hadde tjent Mongolriket, før han sammen med sin sønn hoppet av til Goryeo i 1356 da kong Gongmin startet angrepene mot de mongolske garnisonene på det tidligere koreanske territoriet i nord.

Etter at Yi Seong-gye kom til øya Wihwa som ligger i Yaluelva, like nord for dagens Dandong i Kina og Sinŭiju i Nord-Korea, ble han klar over hvor sterk hær Ming-Kina og Mongolriket hadde samlet på den kinesiske siden av grensa. I stedet for å risikere utslettelse av sin egen hær, valgte han å snu og dra tilbake til Goryeo-hovedstaden Songdo (dagens Kaesong) der han gjorde opprør mot den sittende kongemakta. 

Generalen gjennomførte et kupp og avsatte kong U til fordel for Us sønn, kong Chang. I 1389 drepte Yi eks-kong U og kong Chang etter en mislykket resturasjon. Yi tvang en annen kongelig til å ta trona, også han het Yi og ble kong Gongyang, og som det skulle vise seg, den siste av de 34 Goryeo-kongene.

I 1392 fikk general Yi Jeong Mong-ju, en høyt respektert leder av en gruppe lojal til Goryeo drept, deretter ble kong Gongyang avsatt og sendt i eksil til Wonju, deretter Samcheok der han døde.

Kongedømmet Goryeo var ved veis ende.

## Referanser
Nettverkstopologi

**Nettverkstopologi** beskriver hvordan en node i for eksempel et datanettverk er koblet sammen. Nettverkstopologi kan være fysisk eller logisk. Fysisk topologi omhandler den fysiske konstruksjonen i nettverket, slik som enhetene, plasseringen av disse, og kabelinstallasjonen. Logisk topologi henviser til hvordan data blir håndtert på nettverket fremfor hvordan nettverket fysisk ser ut.

Topologien av et nettverk beskriver formen eller strukturen til nettverket. Denne formen trenger ikke nødvendigvis å samsvare med det fysiske utseendet til nettverket. Selv om et antall datamaskiner står på en rekke betyr ikke dette nødvendigvis at nettverket som kobler dem sammen er et ringnettverk. To nettverk kan ha helt ulik sammensetning av noder, fysiske sammenkoblinger og avstander, men kan ha en identisk topologi.

## Punkt til punkt

Et punkt til punkt nettverk er den enkleste topologien, og er en sammenhengende tilkobling mellom to noder. Det analoge telenettet er et svitsjet punkt-til-punkt nettverk, hvor en fysisk krets knyttes opp mellom endepunktene ved behov, og fjernes når det ikke lenger trenges.

## Busstopologi

I en busstopologi er hver node koblet til en enkelt kabel. Et signal fra en node beveger seg i begge retninger langs kabelen til alle noder koblet til kabelen, frem til den finner målnoden.

## Ringtopologi

I en ringtopologi er nettverket satt opp i en ring, hvor data sendes i en retning. Hver enhet videresender signalet til neste node i rekken. Alle enheter har en mottaker og en sender. Nettverket er avhengig av at ringen mellom kildenoden og målnoden ikke er brutt.

## Stjernetopologi

Stjernetopologi er den mest brukte topologien i datanettverk. Hver node er koblet til en sentral, og all trafikk går igjennom sentralen. Feil ved en node vil ikke påvirke nettverket, men en feil i sentralen vil føre til at nettverket slutter å fungere.

## Tretopologi

En tretopologi består av en sentral 'rotnode' som er koblet til en eller flere noder som er et nivå lavere i hierarkiet, med et punkt-til-punkt nettverk mellom hver av nodene i det lavere nivået og rotnoden. Nodene i det lavere nivået kan også være koblet til en eller flere andre noder.
For å kunne kalles et trenettverk, må treet bestå av mer enn to nivåer (rotnoden og et nivå med tilkoblede noder), siden et nettverk med en sentral node og et antall undernoder vil fremstå som et stjernenettverk.

## Masketopologi

I et maskenettverk er noen (eller alle) nodene koblet til mer enn en annen node via et punkt til punkt nettverk. 

## Se også
* Datanett
Wihwa-do

**Wihwa-do** (eller bare **Wihwa**) (hangul: ) er en innlandsøy i Nord-Korea som ligger i Yaluelva på den kinesisk-nordkoreanske grensa, like nord for dagens Dandong i Kina og Sinŭiju i Nord-Korea,

Øya ble øverlatt Nord-Korea fordi det bodde etniske koreanere der da en grensetraktat ble satt opp i 1962.

Wihwa er historisk kjent for beslutningen til Goryeo-general Yi Seong-gye i 1392, der han bestemte seg for ikke å angripe Kina og heller vende sine soldater sørover til Goryeo-hovedstaden Songdo der han gjennomførte flere opprør mot den sittende kongemakta som til slutt førte til kongedømmet Goryeos oppløsning og etableringen av det nye kongedømmet Joseon, der Yi ble første monark.

I juni 2011 bestemte kinesiske og nordkoreanske myndigheter seg for å etablere en fri økonomisk sone på elveøyene Hwanggumpyong (ligger sør for byene) og Wihwa begge innenfor nordkoreanske grenser, men like ved den kinesiske grensa.

## Referanser
Kent Nielsen

**Kent Nielsen** (født 28. desember 1961 i Frederiksberg) er en dansk fotballtrener og tidligere fotballspiller som er hovedtrener for Silkeborg IF fra 2019.

## Referanser




## Eksterne lenker
*
Wergelandsfanen (Bergen)

**Wergelandsfanen** er en 17. mai-fane som inngår i samlingen til Bergen Museum. Den eies av 17. mai-komiteen i Bergen, og bæres av Studentersamfunnet i Bergen i Hovedprosesjonen på grunnlovsdagen. Fanen ble brodert av bergenske kvinner i anledning avdukingen av Wergeland-monumentet 17. mai 1881, og den representerer noe av det mest nasjonale i den bergenske kulturskatten.

## Striden om Wergelandsfanen
Det var lang tradisjon for at studenter og akademikere fra universitets- og høyskolemiljøet fylket seg bak fanen, som ble oppbevart ved Studentersamfunnet i Bergen. Studentersamfunnet var våren 1969 dominert og styrt av Rød Front, og de ville delta i Hovedprosesjonen under Wergelandsfanen, men de krevde også å få bære med seg plakater og bannere med politiske slagord og paroler. 17. mai-komiteen nektet, og Studentersamfunnet reagerte med å ikke utlevere den omstridte fanen. Det var stillingskrig i fire år, hvor også rettsapparatet ble involvert. Gulating lagmannsrett dømte i 1973 Studentersamfunnet til å gi fra seg klenodiet. Fra 1973 og frem til 2011 var det Universitetet i Bergen som bar Wergelandsfanen, før disposisjonsretten ble ført tilbake til Studentersamfunnet i 2011.

## Kilder
* *Bergens Tidende Morgen*, 14.05.1994, "Kampdagen 17.mai"
* Paal Nupen og Gaute Losnegård (1999) *Ordet er fritt! Studentersamfunnet i Bergen 1934-1999.* Eget Forlag, Bergen

## Eksterne lenker
* Mer om fanen med bilde
Wergelandsfanen

**Wergelandsfanen** kan vise til:

*Wergelandsfanen (Bergen) – en 17. mai-fane som inngår i samlingen til Bergen Museum
*Wergelandsfanen (Eidsvold) – 17. mai-fane som skal ha blitt malt av Henrik Wergeland
Florø Friidrettsfestival

**Florø Friidrettsfestival** var et årlig friidrettsstevne arrangert på Florø Stadion i Kinn i Vestland. Arrangør var Florø Turn & IF. Stevnet gikk tidlig i utendørssesongen rundt månedsskiftet mai/juni og samlet store deler av den norske friidrettseliten. 

Stevnet ble første gang arrangert i 1994, med toppåret 1995 da over 2000 publikummere var til stede. I 2018 ble stevnet arrangert for siste gang. Fra dette året tok Trond Mohn Games i Bergen over som ledende årlig friidrettsstevne på Vestlandet.

## Referanser


## Eksterne lenker
* Florø Turn & Idrettsforenings hjemmeside
Lemon & Paeroa

**Lemon & Paeroa**, også kjent som **L&P** er en kullsyreholdig sitronbrus fra New Zealand. Den er laget med mineralvann fra Paeroa på Nordøya. Den blir nå produsert av Coca-Cola.

L&Ps marked er begrenset til New Zealand og newzealandske spesialforretninger i utlandet. Slagordet er «World famous in New Zealand» («Verdenskjent på New Zealand»).
Johannisthal

**Johannisthal** er en ortsteil i Berlins bydel Treptow-Köpenick. Johannisthal antas å være oppkalt etter kammerråd Johann Wilhelm Werner (død 1754).

## Historie
Området har vært bebodd siden 1200-tallet. Den første skriftlige kilde hvor navnet fremkommer er i en militær ordre fra 1753. I 1800 hadde området 72 innbyggere. 

På begynnelsen av 1880-tallet ble det bygget badehus ved Königsheide og stedet ble en periode omtalt som *Bad Johannisthal*. Kurstedene forsvant parallelt med en omfattende industrialisering i området. Industrialiseringen skyldtes bl.a. åpningen av Jernbanelinjen Berlin–Görlitz i 1866, byggingen av Teltowkanalen (1906) og flyplassen (1909). 

Den tidligere Johannisthal flyplass ble åpnet 26. september 1909 som en av de første i Tyskland. Zeppeliner-luftskipet LZ 18 styrtet på Johannisthal flyplass 17. oktober 1913. Før første verdenskrig ble det i utkanten av flyplassen etablert ulike industribedrifter knyttet til luftfarten, og flymaskinen Rumpler Taube ble bygget her. 

Historien til tysk sivil luftpost startet 5. februar 1919 i Johannisthal da regelmessige flyvninger ble innledet fra Johannisthal lufthavn. 

Lufthavnen er delvis omgjort til park og friområde. En del av området er likevel avstengt som naturvernområde, og hvor bl.a. sanglerken hekker. 

Johannisthal ble innlemmet i Stor-Berlin i 1920 og lå fra 1945 til 1990 i Øst-Berlin. Inntil forvaltningsreformen i 2001 den en del av den tidligere administrative bydelen Treptow.

## Bilder

Fil:Coat of arms de-be johannisthal 1987.png|Den tidligere landkommunen Johannisthals våpen. Sol, grønt og eiketrær symboliserer stedets tidligere karakter som kursted.
Fil:Bundesarchiv Bild 183-T0126-510, Berlin, Flugpost nach Weimar.jpg|Flypostekspedisjon i februar 1919 fra Johannisthal til nasjonalforsamlingen i Weimar.
Fil:Denkmal Johannesthal.jpg|Minnesmerke i Sterndamm over Trümmerfrauen (Ruinkvinnene) etter den andre verdenskrigen, utført av Gerhard Thieme.
Fil:Johannisthal Air Field-2010-11-07-5.jpg|Tidligere Johannisthal flyplass (2010)

## Kjente personer fra Johannisthal
* Angelika Barbe (1951–), DDR-borgerrettsforkjemper
* Melli Beese (1886–1925), første tyske kvinnelige pilot
* Friedrich Ebert junior (1894–1979), overborgermester i Øst-Berlin
* Horst Gibtner (1940–2006), den siste samferdselsminister i DDR
* Gregor Gysi (1948–), advokat, politiker
* Klaus Gysi (1912–1999), DDR-Kulturminister, ambassadør

## Referanser



## Eksterne lenker
*
Ocyba calathana

***Ocyba calathana*** er en sommerfugl som hører til familien smygere (Hesperiidae). Den er den eneste kjente arten i sin slekt.

## Utseende
En nokså stor (vingespenn ca. 55 millimeter), brun smyger. Oversiden er ensfarget brun bortsett fra en kort, lys strek på forvingen og gulaktig bakkant på bakvingen.
Larven er blekgrønn.

## Levevis
Larvene lever på busker og trær i erteblomstfamilien.

## Utbredelse
Arten er utbredt i Mellom- og Sør-Amerika, fra Mexico i nord til Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *[[Ocyba]]* Lindsey, 1925
**************** *Ocyba calathana* (Hewitson, 1868) - underarter:
***************** *[[Ocyba calathana calathana]]* (Hewitson, 1868)
***************** *[[Ocyba calathana calanus]]* (Godman & Salvin, 1894)
***************** *[[Ocyba calathana compusa]]* (Hewitson, 1868)

## Kilder
* Brower, A.V.Z. og Warren, A. (2007) *Ocyba* på *Tree of life* http://tolweb.org/Ocyba_calathana/
* Markku Savela's Lepidoptera and some other life forms: Sjekkliste over artene. Hentet 1.6. 2012.

## Eksterne lenker
* 
* Butterflies of America - *Ocyba* sp. http://www.butterfliesofamerica.com/L/t/Ocyba_a.htm
Phareas coeleste

***Phareas coeleste*** er en sommerfugl som hører til familien smygere (Hesperiidae). Den er den eneste kjente arten i sin slekt.

## Utseende
Denne arten skiller seg sterkt fra de fleste andre arter i familien utseendemessig. Det er en nokså stor (vingespenn ca. 50 millimeter) men noe spinkel smyger med forholdsvis brede vinger, bakvingen er noe utvidet i det bakerste delen som dermed danner et framspring i forhold til resten. Oversiden er for det meste skinnende blå, med noen hvite flekker i forvingen.
Undersiden av bakvingen er guloransje, forvingen og ytterkanten av bakvingen er mørkbrun med de samme hvite flekkene som på oversiden. Larven er gulaktig med tverrbånd av hvite flekker, hodekapselen er svart med to gule flekker foran, på oversiden trukket ut til to trekantede "horn".

## Levevis
Larvene lever på planter i slekten *Ormosia* (erteblomstfamilien).

## Utbredelse
Arten er utbredt i Sør-Amerika, der den er kjent fra Colombia og det nordlige Brasil, også fra Costa Rica.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *[[Phareas]]* Westwood, 1852
**************** *Phareas coeleste* Westwood, 1852

## Kilder
* Brower, A.V.Z. og Warren, A. (2007) *Phareas* på *Tree of life* http://tolweb.org/Phareas_coeleste/
* Markku Savela's Lepidoptera and some other life forms: Sjekkliste over artene. Hentet 1.6. 2012.

## Eksterne lenker
* 
* Butterflies of America – *Phareas* sp. http://www.butterfliesofamerica.com/L/t/Phareas_a.htm
Valerie Louhibi

**Valerie Louiza Louhibi** (født 1990 i Algerie) er en norsk tidligere debattant, skribent og mottaker av Fritt Ords honnør. Hun har også vært baksidespaltist for ''Morgenbladet'' og kulturredaktør i ''Ny Tid''. Louhibi har algerisk bakgrunn. Foreldrene er fra Frankrike og Algerie. 

I 2011 stod Louhibi frem i riksdekkende medier og fortalte at hun hadde blitt utsatt for en overfallsvoldtekt i Oslo i 2008, da hun var 17 år gammel. Etter oppslaget deltok hun i debatten rundt relaterte spørsmål. I 2012 ble hun tildelt Fritt Ords honnør for utvist mot i debatten om seksualisert vold mot kvinner, og for aktivt å ha imøtegått ekstreme holdninger som har religiøs og politisk forankring.
 
## Referanser




## Eksterne lenker
*
Fenway Sports Group

**Fenway Sports Group** (FSG) er et amerikansk sportsinvesteringsselskap med hovedkontor i Boston, Massachusetts. Det er morselskap for baseballklubben Boston Red Sox og den engelske fotballklubben Liverpool FC, i tillegg til NHL Klubben Pittsburgh Penguins. Hovedeier i selskapet er John W. Henry.

I tillegg til Red Sox og Liverpool FC eier selskapet også hjemmearenaene for begge lagene (Fenway Park og Anfield), pluss Fenway Sports Management, 80 prosent av New England Sports Network og 50 prosent av NASCAR-teamet Roush Fenway Racing.

FSG ble grunnlagt i 2001 som **New England Sports Ventures** (NESV) da John W. Henry, sammen med Tom Werner, Les Otten, The New York Times Company og andre investorer, vant fram med et bud på Boston Red Sox. Andelen i Roush Fenway Racing ble kjøpt i 2007, og Liverpool FC i oktober 2010. NESV kunngjorde i mars 2011 at selskapet skiftet navn til Fenway Sports Group.

## Referanser


## Eksterne lenker
* Fenway Sports Group
* Boston Red Sox 
* Liverpool FC
Det mongolske platå

**Det mongolske platå** er et av de største høyplatåer i Asia. Det omfatter ørkenen Gobi og store omliggende høylandsstepper. Territoriet tilligger Mongolia og Folkerepublikken Kina. Det er, etter det tibetanske høyplatå, det største høyplatået i Sentral- og Øst-Asia. Men det ligger ikke så høyt som det tibetanske platå; gjennomsnittlig høyde over havet er på 900 til 1&nbsp;500 meter. De fjellene som innrammer platået rager imidlertid opp til 3- til 5&nbsp;000 m høyde.
Dobang

**Dobang** (eller **Tobang**) var en privat militær enhet som eksisterte i kongedømmet Goryeo. Den ble organisert som en privat livvakt for Gyeong Dae-seung. Etter militærkuppet i Guryeo i 1170 overtok Goryeos militærregime den reelle makta i landet. I regimets første år ble general Lee Go drept av general Lee Euibang som igjen ble drept av Jeong Gyeon. Jeongs far, Jeong Jung-bu (鄭仲夫) ledet generalens opprør. Jeong Jung-bu var regimets leder inntil han ble avsatt av Gyeong Dae-seung.

Gyeong Dae-seung var den nest siste generalen før medlemmer av Choe-familien overtok og konsoliderte regimets og familiens makt. Etter å ha merket den store personlige risikoen hans forgjengere hadde tatt, organiserte Gyeong Dae-seung en personlig livvakt bestående av 100 soldater, kjent som Dobang. Disse fulgte generalen hele tiden. Dobang ble oppløst etter Gyeong Dae-seungs død, men ble gjenopprettet av Choe Chung-heon kort etter at han ble regimets leder. Choe bygde ut styrken og delte enheten i seks enheter (Yuk-beon) som ble kjent som Yuk-beon Dobang. Dette gjorde det mulig å rotere vaktene. Etter at Choe Lee tok makta, ble hans privare hær kjent som «indre Dobang» (Nae Dobang) og «ytre Dobang» (We Dobang).
Wang Tianpu

**Wang Tianpu** (kinesisk: 王天普; født i 1962 i fylket Changyue i provinsen Shandong i Folkerepublikken Kina) er en kinesisk kjemiingeniør og forretningsmann. Han er president for oljeselskapet Sinopec, et av de tre største statseide oljeselskapene i Kina.

## Referanser


## Eksterne lenker
*
Per Line

**Per Line** (født 18. september 1936 i Time, død 19. oktober 1997) var en norsk arkitekt. Line fullførte studiene ved Statens Arkitektskole i Oslo i 1965. Etter syv års arkitektpraksis med Knut Knutsen og deretter Christian Malon flyttet han i 1972 til Klepp på Jæren. Han arbeidet her som bonde på gården Hauge og som arkitekt. Ifølge Are Carlsen var Line «opptatt av genuint håndverk, klimaforhold og stedstilpasning, og tok avstand fra kortvarige moteretninger i arkitekturfaget»

## Arkitektarbeider
* 1973 kårboligen på gården Hauge
* 1980 Pollestad-hytta på Nærland
* 1987 Orre friluftshus på Klepp
* 1979 restaureringen av Hå gamle prestegård
* 1988 «Bygg for fremtiden» i Stavanger 

## Litteratur
* Eva Watne (mfl. red.), Ådne Serinius Trodahl fotograf Rasmus Norlander *Per Line: stillhetens arkitekt*  ISBN 978-82-998642-0-6

## Referanser
Johan Lindstrøm

**Johan Lindstrøm** (født 1893 i Lærdal, død 1958) var en norsk arkitekt. Lindstrøm fullførte studiene ved Norges tekniske høgskole i 1921. Han arbeidet deretter som arkitekt i Bergen og oppførte et stort antall bygninger i fra 1920-tallet til 1950-tallet. Han ble en sentral skikkelse innenfor den såkalte Bergensskolen i norsk arkitektur. Lindstrøm var opptatt av å videreføre nasjonal byggeskikk i samtidens arkitektur  I 1927 gav han ut boka *Tunbrot og nybygnad på Vestlandet* som hadde som program å «...vekkje og auke sansen for ein betre byggjemåte i bygdene våre»  I 1955 vant han konkurransen om restaurering av Håkonshallen, hvor store deler måtte gjenreises etter en eksplosjonsulykke i 1944. Dette prosjektet ble fullført av hans sønner Jon og Claus sammen med Peter Helland-Hansen. 

Arkivmateriale etter arkitekt Johan Lindstrøm oppbevares i arkiv etter Lindstrøm arkitekter, ved Bergen Byarkiv.

## Bygninger
* 1926 Gamlebanken i nyklassisistisk stil i Gamle Lærdalsøyri
* 1957 Ombygging av Sankt Jetmund kirke
* Utvidelse av Fjærland kirke
* 1936 og 1955 Restaurering av Leikanger kirke
* Ombygging av Gulen kirke
* 1954 Gjenreisning av eksteriør av Tollboden i Bergen

## Referanser


## Litteratur
*
Karl-Heinz Kurras

**Karl-Heinz Kurras** (født 1. desember 1927 i Barten, Øst-Preussen, død 16. desember 2014 i Berlin) var en politimann fra Vest-Berlin. Han var fra 1955 til tidligst 1967 uoffisiell medarbeider for Stasi i DDR og fra 1964 samtidig medlem av SPD og SED.

Kurras ble kjent for at han 2. juni 1967 med sitt tjenestevåpen skjøt Benno Ohnesorg, student ved FU-Berlin, i bakhodet slik at han døde. I den etterfølgende straffesaken ble Kurras frikjent. Drapet på Ohnesorg medførte en radikalisering av studentbevegelsen i Tyskland og Vest-Berlin.

Da det i mai 2009 ble kjent at Kurras hadde arbeidet for DDR, ble det innledet ny etterforskning med tanke på gjenopptakelse. Imidlertid medførte undersøkelsene ikke at det ble funnet bevis for noe drapsoppdrag fra DDR, og i november 2011 ble etterforskningen innstilt.

## Referanser




## Eksterne lenker
* stern.de <small>(tysk)</small>  Besøkt 2. juni 2012
Jim Dauterive

**James Thomas «Jim» Dauterive** er en amerikansk animasjonsprodusent og forfatter. Dauterive er mest kjent som executive producer og for å ha forfattet flere episoder av den animerte serien *[[King of the Hill]]*, samt utviklet og forfattet for Fox-serien ''Bob's Burgers.

## Referanser


## Eksterne lenker
*
Paraguays departementer

**Paraguays departementer**. Paraguay består av sytten departementer (*departamentos*) og et hovedstadsdistrikt (*distrito capital*).

## Se også
* ISO 3166-2:PY, ISO 3166-2-koden for Paraguay.

## Referanser


## Eksterne lenker
* Statoids
Malexandermordene

**Malexandermordene** (svensk: *Malexandermorden*) var mordene på politibetjentene Robert Karlström (30) og Olov Borén (42) den 28. mai 1999. De ble myrdet ved byen Malexander i jakten på Andreas Axelsson, Tony Olsson og Jackie Arklöv som hadde ranet Östgöta Enskilda Bank i Kisa.

## Rettsprosess
Axelsson, som fikk skuddskader i politijakten, ble pågrepet ved en vårdcentral i Boxholm kort etter mordene. 31. mai ble Arklöv pågrepet i Tyresö. Olssons hustru hjalp Olsson å flykte fra Sverige til Costa Rica, men han ble pågrepet den 6. juni, og i Costa Rica ble 1 million SEK fra ranet funnet. Linköpings tingsrätt dømte til Axelsson og Olsson den 18. januar og Arklöv den 2. februar 2000 til livsvarig fengsel.

Olsson og Axelsson innrømmet bankranet og at de var ved Malexander, men nektet for politimordene. Olsson hevdet at Arklöv myrdet politibetjentene og Arklöv innrømmet det i juni 2001. Ifølge Arklöv tok han politibetjentenes våpen og skjøt dem.

Olsson sonet i Anstalten Hall. Natten til 28. juli 2004 rømte han sammen med Alfred Sansiviero, Daniel Maiorana og Mahmoud Amaya, men de ble pågrepet etter 1&ndash;2 dager.

## Referanser


## Kilder
*http://www.svd.se/nyheter/inrikes/bakgrund-polismorden-i-malexander_156474.svd
*http://www.expressen.se/nyheter/fakta-malexandermorden/
*http://wwwc.aftonbladet.se/nyheter/0007/18/hd2.html